กินยาคุมแผงแรกหมดแล้วกินแผงที่สองเม็ดที่1ไปแล้วอยากทราบว่าสามารถมีเพศสัมพันธ์แบบไม่ป้องกันได้เลยไหมคะหรือต้องกินให้ครบ 7 วันก่อน
สวัสดีค่ะ หากเป็นยาคุมกำเนิดชนิด 21 เม็ด เมื่อทานยาคุมหมดแล้ว ได้เว้นระยะไป 7 วัน แล้วเริ่มทานยาคุมแผงใหม่ต่อในวันที่ 8 การออกฤทธิ์ของยาคุมก็จะเป็นไปอย่างต่อเนื่อง และสามารถมีเพศสัมพันธ์ได้ตั้งแต่เม็ดแรกที่ทานยาค่ะ ไม่จำเป็นตองทานยาให้ครบ 7 วันก่อน แล้วจึงค่อยมีเพศสัมพันธ์ค่ะแต่หากเป็นยาคุมกำเนิดชนิด 28 เม็ด เมื่อทานยาคุมหมดแล้ว ได้เริ่มทานยาคุมแผงใหม่ต่อในวันถัดไปทันที การออกฤทธิ์ของยาคุมก็จะเป็นไปอย่างต่อเนื่อง และสามารถมีเพศสัมพันธ์ได้ตั้งแต่เม็ดแรกที่ทานยาเช่นกัน ไม่จำเป็นต้องทานยาให้ครบ 7 วันก่อน แล้วจึงค่อยมีเพศสัมพันธ์ค่ะ